೧೮೪೦ರ ದಶಕದಲ್ಲಿ ಈ ಚೌಕವನ್ನು ಮೊದಲಿಗೆ ವಿನ್ಯಾಸಗೊಳಿಸಿದಾಗ, ಕಾರಂಜಿಗಳ ಮೂಲ ಉದ್ದೇಶ ಕಲಾತ್ಮಕತೆಯದಾಗಿರದೇ ತೆರೆದ ಸ್ಥಳಾವಕಾಶವನ್ನು ಕಡಿಮೆಗೊಳಿಸಿ ಗಲಭೆಕಾರಕ ಗುಂಪುಗೂಡುವಿಕೆಯ ಅಪಾಯವನ್ನು ಕಡಿಮೆ ಮಾಡುವುದು ಮಾತ್ರವಾಗಿತ್ತು. ಅವುಗಳಿಗೆ ಮೂಲತಃ ನ್ಯಾಷನಲ್‌ ಗ್ಯಾಲರಿ ವಸ್ತುಸಂಗ್ರಹಾಲಯದ ಹಿಂದೆ ಸ್ಥಾಪಿತವಾದ ಉಗಿ ಎಂಜಿನ್‌ನ ಮೂಲಕ ಬುಗ್ಗೆ ಬಾವಿಯಿಂದ ನೀರನ್ನು ಎತ್ತಿ ಹಾಕುವ ಮೂಲಕ ನೀರು ದೊರಕಿಸಲಾಗುತ್ತಿತ್ತು. ೧೯೩೦ರ ದಶಕದ ಅಂತ್ಯದ ವೇಳೆಯಲ್ಲಿ ಶಿಲಾ ಬೋಗುಣಿಗಳನ್ನು ಹಾಗೂ ಪಂಪ್‌ಅನ್ನು ಬದಲಿಸಲು ನಿರ್ಧರಿಸಲಾಯಿತು.ಬಹುಮಟ್ಟಿಗೆ £೫೦,೦೦೦ ಮೊತ್ತದ ವೆಚ್ಚದಲ್ಲಿ ಸರ್‌ ಎಡ್ವಿನ್‌ ಲ್ಯುಟೆನ್ಸ್‌ ಮಾಡಿದ ವಿನ್ಯಾಸದ ಮೇರೆಗೆ ಹೊಸ ಕಾರಂಜಿಗಳನ್ನು ನಿರ್ಮಿಸಲಾಯಿತು. ಹಳೆಯ ಕಾರಂಜಿಗಳನ್ನು ಕೆನಡಾದ ಸರ್ಕಾರಕ್ಕೆ ಉಡುಗೊರೆಯಾಗಿ ನೀಡಲು ತರಲಾಯಿತು ಹಾಗೂ ಅವುಗಳು ಈಗ ಒಟ್ಟಾವಾ ಮತ್ತು ರೆಜಿನಾಗಳಲ್ಲಿವೆ. ಈಗಿನ ಕಾರಂಜಿಗಳು ಲಾರ್ಡ್‌ ಜೆಲ್ಲಿಕೋ (ಪಶ್ಚಿಮದ ಬದಿ) ಹಾಗೂ ಲಾರ್ಡ್‌ ಬೀಟ್ಟಿ (ಪೂರ್ವದ ಬದಿ )ರವರುಗಳ ಸ್ಮಾರಕವಾಗಿವೆ

ಮತ್ತಷ್ಟು ನವೀಕರಣ ಕಾಮಗಾರಿಗಳು ಅನಿವಾರ್ಯವಾದವು ಹಾಗೂ ಅವುಗಳನ್ನು ರ ವೇಳೆಗೆ ಪೂರೈಸಲಾಯಿತು. ಪಂಪ್‌ ವ್ಯವಸ್ಥೆಯನ್ನು ಬದಲಿಸಿ ಗಾಳಿಯಲ್ಲಿ ನೀರಿನ ಬುಗ್ಗೆಯನ್ನು ಹಾರಿಸುವ ಸಾಮರ್ಥ್ಯವನ್ನು ಹೊಂದಿರುವ ಹೊಸ ಪಂಪ್‌ ಒಂದನ್ನು ಅಳವಡಿಸಲಾಯಿತು. ಹೊಸದಾದ LED ದೀಪಗಳ ವ್ಯವಸ್ಥೆಯನ್ನು ಕೂಡಾ ನವೀಕರಣದ ಸಮಯದಲ್ಲಿ ದೀಪಗಳ ವ್ಯವಸ್ಥೆಯ ನಿರ್ವಹಣೆಯ ವೆಚ್ಚವನ್ನು ಕಡಿಮೆ ಮಾಡಲು ಸ್ಥಾಪಿಸಲಾಯಿತು. ನವೀನ ದೀಪದ ವ್ಯವಸ್ಥೆಯನ್ನು ಲಂಡನ್‌‌ ೨೦೧೨ ಬೇಸಿಗೆ ಒಲಿಂಪಿಕ್ಸ್‌ ಅನ್ನು ಗಮನದಲ್ಲಿರಿಸಿಕೊಂಡು ವಿನ್ಯಾಸಗೊಳಿಸಲಾಗಿದ್ದು, ಪ್ರಪ್ರಥಮ ಬಾರಿಗೆ ಕಾರಂಜಿಗಳು ಬೇರೆ ಬೇರೆ ಬಣ್ಣಗಳ ಸಂಯೋಜನೆಯನ್ನು ಚಿಮ್ಮುವಂತೆ ಮಾಡಲಾಗಿದೆ. ನವೀನ ದೀಪದ ವ್ಯವಸ್ಥೆಯು ಸಾಕಷ್ಟು ಕಡಿಮೆ ಪ್ರಮಾಣದ ವಿದ್ಯುತ್‌ ಅಗತ್ಯತೆಯನ್ನು ಹೊಂದಿದ್ದು ತನ್ನ ಇಂಗಾಲದ ಛಾಯೆಯನ್ನು ಸುಮಾರು ೯೦%ರಷ್ಟು ಇಳಿಕೆಗೊಳಿಸಲಿದೆ.

ಇತರೆ ಪ್ರತಿಮೆಗಳು
VE ದಿನ ಸಂಭ್ರಮಾಚರಣೆಗಳು
ಕ್ರಿಸ್‌ಮಸ್‌ ಸಮಾರಂಭ
ಕಾರಂಜಿಗಳು